Avis juridique important

|

51999PC0159

Ehdotus neuvoston asetukseksi yhteisön tariffikiintiön avaamisesta CN-koodiin 1003 00 kuuluvalle mallasohralle  /* KOM/99/0159 lopull. - ACC 99/0089 */

Ehdotus NEUVOSTON ASETUKSEKSI yhteisön tariffikiintiön avaamisesta CN-koodiin 1003 00 kuuluvalle mallasohralle(komission esittämä)PERUSTELUTGATT-sopimuksen XXIV:6 artiklan mukaisten neuvottelujen päätyttyä Amerikan yhdysvaltojen kanssa allekirjoitettiin sopimus, joka koskee EY:n viljan ja riisin tuontijärjestelmää. Sopimusehtojen mukaan"Yhdysvallat ja Euroopan yhteisö ovat yhtä mieltä siitä, että vuoden 1996 ensimmäisen neljänneksen aikana ja myöhemmin kumman tahansa sopimuspuolen pyynnöstä, Yhdysvaltain hallitus ja Euroopan yhteisöjen komissio tarkastelevat uudelleen "edustavan hintajärjestelmän" toimintaa viljan ja riisin osalta. Jos kumpi tahansa sopimuspuoli on sitä mieltä, että järjestelmän toiminta vakavasti uhkaa sopimuspuolten välisiä kauppavirtoja, komissio yhdessä Yhdysvaltain hallituksen kanssa viipymättä tutkii havaitut ongelmat tarkoituksena löytää niihin asianmukaiset ratkaisut."Tällaisia ongelmia havaittiin mallasohran osalta vuosina 1996, 1997 ja 1998, ja 30 000 tonnin tariffikiintiö avattiin ajanjaksolle 1 päivästä kesäkuuta 31 päivään joulukuuta 1996, ja 50 000 tonnin vuosittaiset tariffikiintiöt avattiin vuosille 1997 ja 1998. Vuosina 1996-98 havaitut ongelmat ovat edelleen olemassa ja sen vuoksi ehdotetaan 50 000 tonnin vuosittaisen tariffikiintiön avaamista vuosille 1999 ja 2000.Ehdotus NEUVOSTON ASETUKSEKSI yhteisön tariffikiintiön avaamisesta CN-koodiin 1003 00 kuuluvalle mallasohralleEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, että(1)  yhteisö on GATT-sopimuksen XXIV: 6 artiklan mukaisten neuvottelujen päätyttyä sitoutunut tutkimaan havaittuja ongelmia, jos vilja-alan "edustava hintajärjestelmä" näyttää estävän kauppaa; tietyt mallasohraerät ovat kärsineet kaupan esteistä,(2)  tällaisen kaupan esteen poistamiseksi olisi avattava vuosittainen yhteisön tariffikiintiö CN-koodiin 1003 00 kuuluvalle mallasohralle vuosiksi 1999 ja 2000, ja(3)  tämän asetuksen yksityiskohtaiset soveltamissäännöt olisi hyväksyttävä vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1) 23 artiklan mukaisesti,(1)  EYVL L 181, 1.7.1992, s. 21, asetus sellaisena kuin se on viimeksi muutettuna komission asetuksella (EY) N:o 923/96 (EYVL L 126, 24.5.1996, s. 37).ON ANTANUT TÄMÄN ASETUKSEN:1 artikla1.  Avataan vuosiksi 1999 ja 2000 yhteisön 50 000 tonnin vuosittainen tariffikiintiö CN-koodiin 1003 00 kuuluvalle korkealaatuiselle ohralle, joka on tarkoitettu pyökkiä sisältävissä sammioissa kypsytetyn tietyn oluen valmistuksessa käytettävän maltaan tuottamiseen.2.  Kiintiöön sovellettava yhteinen tullitariffi on 50 prosenttia tuontipäivänä voimassaolevasta täydestä tariffista, ilman mallasohran tuontiin sovellettavaa vähennystä.2 artiklaKomissio hyväksyy asetuksen (ETY) N:o 1766/92 23 artiklan mukaista menettelyä noudattaen tämän asetuksen yksityiskohtaiset sovaltamissäännöt ja erityisesti:i)  ohran laadun takaavat säännökset ja tarvittaessa laadun takaamisen todentavien asiakirjojen tunnustamista koskevat säännökset,ii)  säännökset, joilla varmistetaan, että ohra käytetään pyökkiä sisältävissä sammioissa tapahtuvassa oluen valmistuksessa tarvittavan maltaan tuottamiseen.3 artiklaTämä asetus tulee voiman kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä tammikuuta 1999 lähtien.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  Neuvoston puolesta Puheenjohtaja>TAULUKON PAIKKA>


Avis juridique important

|

52000PC0371

Ehdotus neuvoston asetus Belizestä ja Hondurasista peräisin olevan Atlantin miekkakalan (Xiphias gladius) tuonnin kieltämisestä  /* KOM/2000/0371 lopull. - ACC 2000/0163 */

Ehdotus NEUVOSTON ASETUS Belizestä ja Hondurasista peräisin olevan Atlantin miekkakalan (Xiphias gladius) tuonnin kieltämisestä(komission esittämä)PERUSTELUTViimeisimmässä kokouksessaan marraskuussa 1999 kansainvälinen Atlantin tonnikalojen suojelukomissio (ICCAT) hyväksyi kaikkia sopimuspuolia koskevan 1 päivänä heinäkuuta 2000 voimaan tulevan suosituksen Belizestä ja Hondurasista peräisin olevan Atlantin miekkakalan tuonnin kieltämisestä sen kaikissa muodoissa. Kyseinen suositus perustuu Atlantin miekkakalan suojeluohjelman tehokkuuden turvaamista koskevaan toimintasuunnitelmaan, jonka ICCAT antoi vuonna 1995.Tässä samassa kokouksessa ICCAT suositti Belizestä ja Hondurasista peräisin olevaa Atlantin tonnikalaa koskevien tuontikieltojen uusimista ja kyseisiin Panamasta peräisin oleviin tuotteisiin sovellettavan tuontikiellon poistamista. Nämä ICCAT:n suositukset on saatettava osaksi yhteisön lainsäädäntöä.Useat yritykset taivutella Belizeä ja Hondurasia aloittamaan yhteistyö ICCAT:n kanssa ja noudattamaan sovittuja säilyttämis- ja hoitotoimenpiteitä johtivat siihen, että ICCAT katsoi näiden kahden maan jättävän noudattamatta ja täyttämättä kansainvälisesti sovittuja säilyttämistoimenpiteitä koskevia vaatimuksia ja kieltäytyvän yhteistyöstä kyseisen järjestön kanssa.Euroopan yhteisö tuli ICCAT:n sopimuspuoleksi 14. päivästä marraskuuta 1997, ja yhteisen kauppapolitiikan mukaisesti kyseiset tuontikiellot tulee panna täytäntöön koko yhteisön tasolla.Yhteisö katsoo näiden toimenpiteiden olevan täysin sille WTO:sta johtuvien velvoitteiden mukaisia GATT:n (1994) XX artiklan nojalla, jossa määrätään mahdollisuudesta soveltaa kauppaa koskevia toimenpiteitä ehtyvien luonnonvarojen suojelemiseksi, sekä Belizen osalta myös Lomén yleissopimuksesta johtuvien velvoitteiden mukaisia.Neuvostoa pyydetään näin ollen hyväksymään liitteenä oleva asetus.2000/0163 (ACC)Ehdotus NEUVOSTON ASETUS Belizestä ja Hondurasista peräisin olevan Atlantin miekkakalan (Xiphias gladius) tuonnin kieltämisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Koska kalavarat ovat ehtyviä luonnonvaroja, niitä on suojeltava biologisen tasapainon ja yleisen elintarviketurvan vuoksi.(2) Kansainvälinen Atlantin tonnikalojen suojelukomissio (ICCAT), jonka sopimuspuoli Euroopan yhteisö on, hyväksyi vuonna 1995 Atlantin miekkakalan säilyttämisohjelman tehokkuuden turvaamista koskevan toimintasuunnitelman kyseisten kalakantojen tehokkaan säilyttämisen takaamiseksi.(3) ICCAT:n sopimuspuolet, joiden kalastajat ovat velvoitettuja vähentämään Atlantin miekkakalan pyyntiään, voivat hoitaa kyseistä kalakantaa tehokkaasti ainoastaan, jos muut kuin sopimuspuolet toimivat yhteistyössä ICCAT:n kanssa ja noudattavat sen säilyttämis- ja hoitotoimenpiteitä.(4) Vuonna 1998 ICCAT nimesi saaliita, kauppaa ja aluksista tehtyjä havaintoja koskevien tietojen perusteella Belizen ja Hondurasin maiksi, joiden alukset kalastavat Atlantin miekkakalaa tavalla, joka vähentää järjestön kyseisen kalakannan säilyttämistoimenpiteiden tehokkuutta.(5) ICCAT:n yritykset saada mainitut maat noudattamaan Atlantin miekkakalan säilyttämis- ja hoitotoimenpiteitä eivät ole johtaneet tuloksiin.(6) ICCAT on suosittanut sopimuspuolille asianmukaisten toimenpiteiden toteuttamista Belizestä ja Hondurasista peräisin olevien Atlantin miekkakalasta valmistettujen tuotteiden tuonnin kieltämiseksi sen kaikissa muodoissa. Kyseiset toimenpiteet voidaan päättää heti, kun voidaan todeta, että kyseisten maiden kalastustoiminta on ICCAT:n toimenpiteiden mukaista. Tämän johdosta on tarpeen, että Euroopan yhteisö, jolla on yksinomainen toimivalta asiassa, soveltaa kyseisiä toimenpiteitä.(7) Kyseiset toimenpiteet ovat Euroopan yhteisön muista kansainvälisistä sopimuksista johtuvien velvoitteiden mukaisia,ON ANTANUT TÄMÄN ASETUKSEN:1 artikla1. Kielletään Belizestä ja Hondurasista peräisin olevan ja CN-koodeihin ex 0301 99 90, 0302 69 87, 0303 79 87, ex 0304 10 38, ex 0304 10 98, 0304 20 87, 0304 90 65, ex 0305 20 00, ex 0305 30 90, ex 0305 49 80, ex 0305 59 90, ex 0305 69 90, ex 1604 19 91, ex 1604 19 98 ja ex 1604 20 70 kuuluvan Atlantin miekkakalan (Xiphias gladius) luovutus vapaaseen liikkeeseen yhteisössä.2. Kielletään 1 kohdassa mainittujen tuotteiden purkaminen aluksesta yhteisön passitusta varten.2 artiklaTämän asetuksen säännöksiä ei sovelleta 1 artiklan 1 kohdassa tarkoitettujen tuotteiden sellaisiin määriin, joiden osalta voidaan todistaa toimivaltaisia kansallisia viranomaisia tyydyttävästi, että ne olivat matkalla yhteisön alueelle tämän asetuksen voimaantulopäivänä, ja jotka tosiasiallisesti luovutetaan vapaaseen liikkeeseen viimeistään 14 päivän kuluttua kyseisestä päivästä.3 artiklaTämä asetus tulee voimaan 1 päivänä heinäkuuta 2000.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Neuvoston puolestaPuheenjohtaja


Avis juridique important

|

51995PC0096

Ehdotus neuvoston asetukseksi kuivarehualan yhteisestä markkinajärjestelystä annetun asetuksen (EY) N:o 603/95 muuttamisesta

Virallinen lehti nro C 079 , 31/03/1995 s. 0007

Ehdotus neuvoston asetukseksi kuivarehualan yhteisestä markkinajärjestelystä annetun asetuksen (EY) N:o 603/95 muuttamisesta (95/C 79/03) KOM(95) 96(Komission antama 28 päivänä maaliskuuta 1995)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 42 ja 43 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäkuivarehualan yhteisestä markkinajärjestelystä 21 päivänä helmikuuta 1995 annetun neuvoston asetuksen (EY) N:o 603/95 (1) 4 artiklassa säädetään jäsenvaltioille markkinavuotta kohti taattu kansallinen määrä (TKM), jolle voidaan myöntää kuivarehun tukea; Itävallan, Suomen ja Ruotsin liittymisen vuoksi näille jäsenvaltioille olisi määriteltävä TKM; muiden jäsenvaltioiden TKM määriteltiin ottaen huomioon erityisesti niiden komission tiedossa heinäkuussa 1994 oleva keskimääräinen kuivarehutuotanto markkinointivuosina 1992/93 ja 1993/94, jolle maksettiin tukea asetuksen (ETY) N:o 1117/78 5 artiklan 2 kohdan ensimmäisen alakohdan mukaan; tällaista tukea ei maksettu Itävallalle, Suomelle ja Ruotsille; on tarpeen määritellä niiden TKM niiden kalenterivuosien 1992 ja 1993 kuivarehun keskituotannon perusteella,tätä asetusta olisi sovellettava 1 päivästä huhtikuuta 1995, jatämän vuoksi asetus (EY) N:o 603/95 olisi muutettava,ON ANTANUT TÄMÄN ASETUKSEN:1 artikla Korvataan asetuksen (EY) N:o 603/95 4 artikla seuraavasti:"4 artikla1. Taattu enimmäismäärä (TEM) markkinointivuotta kohti vahvistetaan 4 412 400 tonniksi kuivarehua, jolle voidaan myöntää 3 artiklan 2 kohdassa tarkoitettu tuki.2. Edellä 1 kohdassa tarkoitettu TEM jaetaan jäsenvaltioiden kesken seuraavasti:>TAULUKON PAIKKA>3. Taattu enimmäismäärä (TEM) markkinointivuotta kohti vahvistetaan 443 500 tonniksi aurinkokuivattua rehua, jolle voidaan myöntää 3 artiklan 3 kohdassa tarkoitettu tuki.4. Edellä 3 kohdassa tarkoitettu TEM jaetaan jäsenvaltioiden kesken seuraavasti:>TAULUKON PAIKKA>".2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä huhtikuuta 1995.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL N:o L 63, 21.3.1995, s. 1


title: 52002PC0307

text:
Avis juridique important

|

52002PC0307

502PC0307  /* KOM/2002/0307 lopull. - CNS 2002/0135 */

Virallinen lehti nro 227 E , 24/09/2002 s. 0570 - 0573

Ehdotus: NEUVOSTON ASETUS maito- ja maitotuotealan lisämaksusta annetun asetuksen (ETY) N:o 3950/92 muuttamisesta(komission esittämä)PERUSTELUT1. JohdantoKomissio antoi 29. marraskuuta 2000 ehdotuksensa (KOM(2000) 791 lopullinen) POSEI-ohjelmien maataloutta käsittelevästä osuudesta ja erittäin syrjäisistä alueista, Azoreita ja Madeiraa koskeva POSEIMA-ohjelma mukaan lukien. Kuten EY:n perustamissopimuksen 299 artiklan 2 kohdassa säädetään, POSEI-ehdotuksilla pyritään ottamaan paremmin huomioon erittäin syrjäisten alueiden erityispiirteet.Euroopan parlamentti antoi lausuntonsa 14. kesäkuuta 2001, ja neuvosto hyväksyi asetukset muodollisesti 28. kesäkuuta 2001.2. POSEI-ohjelmien maataloutta käsittelevä osuusErittäin syrjäisten alueiden maataloustuotantoon sovelletaan yhteiseen maatalouspolitiikkaan (YMP) sisältyviä yhteisiä markkinajärjestelyjä ja erityistoimenpiteitä täysimääräisinä.POSEI-ohjelmien maataloutta käsittelevä osuus koskee pysyviä haittoja (erityinen pinnanmuodostus ja ilmasto-olot, syrjäisyys, pieni tilakoko) ja erityisiä rajoittavia tekijöitä (suurtalouden etujen puuttuminen, riippuvuus, erittäin korkeat tuotantokustannukset).Toimenpiteitä rahoitetaan EMOTR:n tukiosastosta, ja niitä on kahdenlaisia: erityinen hankintajärjestelmä ja paikallista maataloustuotantoa koskevat erityistoimenpiteet.3. lisämaksua koskeva POSEIMA-ohjelman järjestelyJotta Madeiran perinteinen lypsykarjatalous säilyisi, Portugali pyysi neuvostossa POSEIMA-ehdotuksen yhteydessä käydyssä keskustelussa, että maito- ja maitotuotealan lisämaksusta 28. joulukuuta 1992 annettua neuvoston asetusta (ETY) N:o 3950/92  [1] ei sovellettaisi Madeiran maidontuotantoon. Asetuksessa vahvistetaan kussakin jäsenvaltiossa sovellettavat viitemäärät.[1]  EYVL L 405, 31.12.1992, s. 1.Koska on tarpeen ylläpitää paikallista tuotantoa kannustavalla tavalla, on perusteltua olla soveltamatta kyseistä asetusta Madeiraan. Tämä vapautus on vahvistettava 4 000 tonnin rajoissa siten, että 2 000 tonnia on tarkoitettu nykyistä tuotantoa varten ja enintään 2 000 tonniksi arvioitu määrä tuotannon järkevälle kehittämiselle.Sen vuoksi tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (POSEIMA) annetun asetuksen (EY) N:o 1453/2001  [2] 15 artiklan 3 kohtaa ei sovelleta Madeiraan paikallisen tuotannon rajoissa:[2]  EYVL L 198, 21.7.2001, s. 26."3. Asetuksessa (ETY) N:o 3950/92 1 säädettyä lehmänmaidontuottajia koskevaa lisämaksujärjestelmää ei sovelleta Madeiraan 4 000 tonnin paikallisen maidontuotannon rajoissa.1 Maito- ja maitotuotealan lisämaksusta 28 päivänä joulukuuta 1992 annettu neuvoston asetus (ETY) N:o 3950/92 (EYVL L 405, 31.12.1992, s. 1). Asetus sellaisena kuin se on viimeksi muutettuna komission asetuksella (EY) N:o 603/2001 (EYVL L 89, 29.3.2001, s. 18)."4. tämä asetuksen (ETY) N:o 3950/92 muutosehdotusEdellä mainitun POSEIMA:n erityistoimenpiteen käyttöönotto ei saa rajoittaa lisämaksujärjestelmän soveltamista Portugaliin. Neuvosto kehottaa komissiota ehdottamaan asetuksen (ETY) N:o 3950/92 muuttamista seuraavalla 28. kesäkuuta 2001 pidetyn neuvoston istunnon pöytäkirjaan kirjatulla julistuksella:"Neuvosto kehottaa komissiota esittämään Madeiran maitoalan maksuista vapauttamisen osalta mahdollisimman pian ehdotuksen maito- ja maitotuotealan lisämaksusta annetun neuvoston asetuksen (ETY) N:o 3950/92 muuttamiseksi."Vapautuksen vaikutusten on rajoituttava ainoastaan Madeiran tuottajiin. Sen vuoksi Portugaliin sovellettavaa viitemäärää olisi pienennettävä Madeiran tuottajille tällä hetkellä käytettävissä olevaa viitemäärää vastaavalla määrällä. Mainitun asetuksen liite on muutettava tätä tarkoitusta varten.Muutosehdotus ei ole luonteeltaan sellainen, että se haittaa yhteisen maatalouspolitiikan soveltamista.Kun tämän ehdotuksen tavoite on saavutettu, komissio tarkastelee paikallistuotannon kehityksen perusteella asiaan liittyvää yhteisön lainsäädäntöä ja toteuttaa tarvittaessa edelleen toimenpiteitä yhteisen maatalouspolitiikan ja neuvoston asetuksessa (EY) N:o 1453/2001 säädettyjen tavoitteiden saavuttamiseksi.2002/0135 (CNS)Ehdotus: NEUVOSTON ASETUS maito- ja maitotuotealan lisämaksusta annetun asetuksen (ETY) N:o 3950/92 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen  [3],[3]  EYVL C ..., .... s. ...ottaa huomioon Euroopan parlamentin lausunnon  [4],[4]  EYVL C ..., .... s. ...sekä katsoo seuraavaa:(1) Jotta Madeiran perinteinen lypsykarjatalous säilyisi, tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (POSEIMA) annetussa asetuksessa (EY) N:o 1453/2001  [5] säädetään, että neuvoston asetusta (ETY) N:o 3950/92  [6] ei sovelleta Madeiraan paikallisen tuotannon rajoissa.[5]  EYVL L 198, 21.7.2001, s. 26.[6]  EYVL L 405, 31.12.1992, s. 1. Asetus sellaisena kuin se on viimeksi muutettuna komission asetuksella (EY) N:o 603/2001 (EYVL L 89, 29.3.2001, s. 18).(2) Asetuksessa (ETY) N:o 3950/92 vahvistetaan kussakin jäsenvaltiossa sovellettavat viitemäärät. Edellä mainitun erityistoimenpiteen käyttöönotto ei saa rajoittaa lisämaksujärjestelmän soveltamista Portugaliin. Sen vuoksi olisi pienennettävä Portugaliin sovellettavaa viitemäärää Madeiran tuottajille tällä hetkellä käytettävissä olevia, mainitun viitemäärän vahvistamiseksi käytettyjä määriä vastaavilla määrillä. Mainitun asetuksen liite on muutettava tätä tarkoitusta varten,ON ANTANUT TÄMÄN ASETUKSEN:1 artiklaKorvataan asetuksen (ETY) N:o 3950/92 liite tämän asetuksen liitteellä.2 artiklaTämä asetus tulee voimaan päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITEa) Asetuksen 3 artiklan 2 kohdassa tarkoitetut kokonaisviitemäärät 1.4.2000-31.3.2001>TAULUKON PAIKKA>b) Asetuksen 3 artiklan 2 kohdassa tarkoitetut kokonaisviitemäärät 1.4.2001-31.3.2002>TAULUKON PAIKKA>c) Asetuksen 3 artiklan 2 kohdassa tarkoitetut kokonaisviitemäärät 1.4.2002-31.3.2005>TAULUKON PAIKKA>d) Asetuksen 3 artiklan 2 kohdassa tarkoitetut kokonaisviitemäärät 1.4.2005-31.3.2006>TAULUKON PAIKKA>e) Asetuksen 3 artiklan 2 kohdassa tarkoitetut kokonaisviitemäärät 1.4.2006-31.3.2007>TAULUKON PAIKKA>f) Asetuksen 3 artiklan 2 kohdassa tarkoitetut kokonaisviitemäärät 1.4.2007-31.3.2008>TAULUKON PAIKKA>>TAULUKON PAIKKA>


				|

		52013PC0464

			Ehdotus NEUVOSTON ASETUS Euroopan unionin ja Gabonin tasavallan välisessä voimassa olevassa kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta kyseisten sopimuspuolten kesken hyväksytyn pöytäkirjan mukaisten kalastusmahdollisuuksien jakamisesta /* COM/2013/0464 final - 2013/0215 (NLE) */

			   	PERUSTELUT
1.           EHDOTUKSEN TAUSTA
Neuvoston antaman valtuutuksen mukaisesti Euroopan komissio on
aloittanut neuvottelut Gabonin tasavallan kanssa Euroopan yhteisön ja Gabonin
tasavallan väliseen kalastuskumppanuussopimukseen liittyvän pöytäkirjan
uusimiseksi. Neuvottelujen päätteeksi
neuvottelijat parafoivat uuden pöytäkirjan luonnoksen 24. huhtikuuta 2013. Uusi pöytäkirja on voimassa kolme vuotta 14
artiklassa vahvistetusta väliaikaisen soveltamisen alkamispäivästä eli uuden
pöytäkirjan allekirjoituspäivästä.
Sopimuksen
liitteenä olevan pöytäkirjan tärkein tavoite on tarjota Euroopan unionin
aluksille kalastusmahdollisuuksia Gabonin tasavallan vesillä parhaiden
saatavilla olevien tieteellisten lausuntojen ja Kansainvälisen Atlantin
tonnikalojen suojelukomission (ICCAT) suositusten mukaisesti ja käytettävissä
olevan ylijäämän rajoissa. Komissio on tukeutunut muun muassa
ulkopuolisten asiantuntijoiden tekemän jälkiarvioinnin tuloksiin.
Yleisenä tavoitteena on vahvistaa yhteistyötä Euroopan unionin ja
Gabonin tasavallan välillä tavoitteena luoda kumppanuuspuitteet kestävän
kalastuksen politiikan kehittämiselle ja Gabonin kalastusalueen kalavarojen
vastuuntuntoiselle hyödyntämiselle kummankin sopimuspuolen edun mukaisesti.
Pöytäkirjassa säädetään eritoten kalastusmahdollisuuksista seuraavissa
luokissa:
27 nuottaa käyttävää tonnikalan pakastusalusta
8 vapapyydyksiä käyttävää tonnikala-alusta.
Olisi määriteltävä näiden kalastusmahdollisuuksien jakoperusteet
jäsenvaltioiden kesken. Komissio ehdottaa
näillä perustein, että neuvosto hyväksyy tämän asetuksen.
2.           KUULEMISTEN JA
VAIKUTUSTENARVIOINTIEN TULOKSET
Sidosryhmiä kuultiin vuosia 2007–2013 koskevan pöytäkirjan arvioinnin
yhteydessä. Myös jäsenvaltioiden
asiantuntijoita kuultiin teknisissä kokouksissa. Kuulemisissa
päätettiin, että Gabonin tasavallan kalastuspöytäkirja on syytä pitää voimassa.
3.           EHDOTUKSEN OIKEUDELLINEN
SISÄLTÖ
Tämä menettely aloitetaan samanaikaisesti niiden menettelyjen kanssa,
jotka liittyvät pöytäkirjan väliaikaisesta soveltamisesta annettavaan neuvoston
päätökseen ja pöytäkirjan tekemisestä annettavaan neuvoston päätökseen.
2013/0215 (NLE)
Ehdotus
NEUVOSTON ASETUS
Euroopan unionin ja Gabonin tasavallan
välisessä voimassa olevassa kalastuskumppanuussopimuksessa määrättyjen
kalastusmahdollisuuksien ja taloudellisen korvauksen vahvistamisesta kyseisten
sopimuspuolten kesken hyväksytyn pöytäkirjan mukaisten kalastusmahdollisuuksien
jakamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen ja erityisesti sen 43 artiklan 3 kohdan,
ottaa huomioon Euroopan komission ehdotuksen,
sekä katsoo seuraavaa:
(1)
Neuvosto on hyväksynyt Gabonin tasavallan ja
Euroopan yhteisön välisen kalastuskumppanuussopimuksen asetuksella (EY) N:o
450/2007[1].
(2)
Neuvosto teki 7 päivänä marraskuuta 2006 päätöksen
(EY) N:o 2006/788[2]
Euroopan yhteisön ja Gabonin tasavallan välisessä Gabonin rannikon edustalla
harjoitettavasta kalastuksesta tehdyssä sopimuksessa määrättyjen
kalastusmahdollisuuksien ja taloudellisen korvauksen vahvistamisesta 3 päivän
joulukuuta 2005 ja 2 päivän joulukuuta 2011 väliseksi ajaksi tehdyn pöytäkirjan
väliaikaista soveltamista koskevan sopimuksen tekemisestä kirjeenvaihtona.
(3)
Unioni on neuvotellut Gabonin tasavallan kanssa
kumppanuussopimukseen uuden pöytäkirjan, jossa unionin aluksille myönnetään
kalastusmahdollisuuksia Gabonin tasavallan lainkäyttövaltaan kalastuksen osalta
kuuluvilla vesillä. Neuvottelujen päätteeksi parafoitiin uuden pöytäkirjan
luonnos 24 päivänä huhtikuuta 2013.
(4)
Neuvosto antoi […] uuden pöytäkirjan
allekirjoittamisesta ja väliaikaisesta soveltamisesta päätöksen 2013/…/EU.
(5)
Olisi määriteltävä jäsenvaltioiden
kalastusmahdollisuuksien jakoperusteet uuden pöytäkirjan soveltamiskaudeksi.
(6)
Jos ilmenee, että uuden pöytäkirjan nojalla
unionille myönnettyjä kalastusmahdollisuuksia ei käytetä täysimääräisesti,
komissio ilmoittaa siitä asianomaisille jäsenvaltioille yhteisön
kalastusaluksille myönnettävistä luvista kalastustoiminnan harjoittamiseksi
yhteisön vesialueiden ulkopuolella ja kolmansien maiden alusten pääsystä
yhteisön vesille 29 päivänä syyskuuta 2008 annetun neuvoston asetuksen (EY) N:o
1006/2008[3]
10 artiklan 1 kohdan mukaisesti. Jos asianomainen jäsenvaltio ei vastaa
neuvoston vahvistaman määräajan kuluessa, sen katsotaan vahvistaneen, etteivät
sen alukset käytä kalastusmahdollisuuksiaan täysimääräisesti kyseisellä
ajanjaksolla. Tämä määräaika olisi vahvistettava.
(7)
Uuden pöytäkirjan 14 artiklassa määrätään, että
unionin alusten kalastustoiminnan uudelleen aloittamisen varmistamiseksi
molempien sopimuspuolten on mahdollista soveltaa pöytäkirjaa väliaikaisesti sen
allekirjoituspäivästä. Sen vuoksi tätä asetusta olisi
sovellettava uuden pöytäkirjan allekirjoituspäivästä.
ON HYVÄKSYNYT TÄMÄN ASETUKSEN:
1 artikla
Euroopan unionin ja Gabonin tasavallan välisessä voimassa olevassa kalastuskumppanuussopimuksessa
määrättyjen kalastusmahdollisuuksien ja taloudellisen korvauksen
vahvistamisesta kyseisten sopimuspuolten kesken hyväksytyssä pöytäkirjassa,
jäljempänä ’pöytäkirja’, vahvistetut kalastusmahdollisuudet jaetaan
jäsenvaltioiden kesken seuraavasti:
a) nuottaa käyttävät tonnikalan pakastusalukset:
Ranska             12 alusta
Espanja            15 alusta
b) vapapyydyksiä käyttävät tonnikala-alukset
Espanja            7 alusta
Ranska             1 alus
Asetusta (EY) N:o 1006/2008 sovelletaan
rajoittamatta Euroopan yhteisön ja Gabonin tasavallan välisen
kalastuskumppanuussopimuksen soveltamista.
Jos 1 kohdassa tarkoitettujen jäsenvaltioiden
kalastuslupahakemukset eivät kata pöytäkirjassa vahvistettuja
kalastusmahdollisuuksia kokonaan, komissio ottaa asetuksen (EY) N:o 1006/2008
10 artiklan mukaisesti huomioon minkä hyvänsä muun jäsenvaltion
kalastuslupahakemukset.
Asetuksen (EY) N:o 1006/2008 10 artiklan 1
kohdassa tarkoitettu määräaika, jonka kuluessa jäsenvaltion on ilmoitettava
siitä, ettei se käytä sopimuksen mukaisesti myönnettyjä
kalastusmahdollisuuksiaan täysimääräisesti, on kymmenen työpäivää päivästä,
jona komissio ilmoittaa asianomaiselle jäsenvaltiolle, että kaikkia
kalastusmahdollisuuksia ei ole käytetty.
2 artikla
Tämä asetus tulee voimaan seuraavana päivänä
sen jälkeen, kun se on julkaistu Euroopan unionin virallisessa lehdessä.
Sitä sovelletaan pöytäkirjan
allekirjoittamispäivästä.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä
                                                                       Neuvoston
puolesta
                                                                       Puheenjohtaja
[1]               EUVL L 109, 26.4.2007, s. 1.
[2]               EUVL L 319, 18.11.2006, s. 15.
[3]               EUVL L 286, 29.10.2008, s. 33.


Avis juridique important

|

52001PC0450

Ehdotus: neuvoston asetus rehujen lisäaineista annetun neuvoston direktiivin 70/524/ETY muuttamisesta eräiden lisäaineiden hyväksymisen peruuttamisen osalta  /* KOM/2001/0450 lopull. */

Ehdotus: neuvoston asetus rehujen lisäaineista annetun neuvoston direktiivin 70/524/ETY muuttamisesta eräiden lisäaineiden hyväksymisen peruuttamisen osalta(komission esittämä)PERUSTELUTTällä asetusehdotuksella on määrä peruuttaa tiettyjen lisäaineiden hyväksyminen ja korvata yhden lisäaineen osalta yksi eläinryhmä.Rehujen lisäaineista 23. marraskuuta 1970 annetun neuvoston direktiivin 70/524/ETY [1] 9 g artiklan 1 ja 4 kohdassa säädetyn menettelyn mukaan hakemusasiakirjat muun muassa kokkidiostaattien metiklorpindolin, metiklorpindolin/metyylibentsokvatin, amproliumin, amproliumin/etopabaatin, dimetridatsolin ja nikarbatsiinin sekä flavofosfolipoliantibiootin osalta toimitettiin ennen 1. lokakuuta 2000 näiden aineiden uudelleenarvioimiseksi lisäaineina, joiden hyväksymiseen vaaditaan liikkeelle laskemisesta vastaavaa henkilöä.[1]  EYVL L 270, 14.12.1970, s. 1.Neuvoston direktiivin 70/524/ETY 4 artiklan 4 ja 5 kohdan mukaisesti tarkistettiin, että hakemusasiakirjat on laadittu eläinten rehuissa käytettävien lisäaineiden arvioinnin suuntaviivoista 16. helmikuuta 1987 annetun neuvoston direktiivin 87/153/ETY [2] mukaisesti.[2]  EYVL L 64, 7.3.1987, s. 19.Komissio ilmoitti edellä mainittujen aineiden hyväksymistä hakeneille tahoille, että niiden hakemusasiakirjat eivät täyttäneet neuvoston direktiivin 87/153/ETY vaatimuksia, koska niistä puuttui pakollisia tietoja.Komissio ilmoitti samaten edellä mainitun antibiootin hyväksymistä hakeneelle taholle, että hakemusasiakirjan esittämistä koskevia hallinnollisia sääntöjä ei ollut noudatettu tiettyjen eläinryhmien osalta, koska näiden ryhmien osalta puuttui tehokkuutta koskevia tietoja ja sietokykytestejä koskevia tietoja.Sen varmistamiseksi, että tarvittavien tietojen toimittamisessa esiintyneet puutteet eivät johtuneet odottamattomista tietojen toimitukseen liittyvistä tai hallinnollisista syistä, edellä mainituille hakijoille myönnettiin kolme viikkoa lisäaikaa puuttuvien tietojen toimittamiseksi.Useista aineista toimitettiin täydentäviä tietoja, mutta ne eivät riittäneet täyttämään direktiivin 87/153/ETY vaatimuksia; joistakin aineista komissio ei saanut mitään täydentäviä tietoja annetun lisäajan kuluessa.Koska direktiivin 70/524/ETY vaatimuksia ei ollut täytetty kuuden jäljempänä mainitun kokkidiostaatin ja muun lääkkeenkaltaisen aineen osalta, näitä lisäaineita koskeva hyväksyminen olisi peruutettava ja niitä koskevat merkinnät poistettava direktiivin liitteessä B olevasta I luvusta:- metiklorpindoli- metiklorpindoli/metyylibentsokvatti- amproliumi- amproliumi/etopabaatti- dimetridatsoli- nikarbatsiini.Koska direktiivin 70/524/ETY vaatimuksia ei ollut täytetty flavofosfolipoliantibiootin osalta tietyissä eläinryhmissä, tätä antibioottia koskevaa merkintää olisi muutettava direktiivin liitteessä B olevassa I luvussa seuraavasti:(a) poistetaan eläinryhmä "turkiseläimet, kaniineita lukuun ottamatta"(b) korvataan eläinryhmä "muu siipikarja, ankkoja, hanhia, kyyhkysiä lukuun ottamatta" eläinryhmällä "broilerit".Rehujen lisäaineista annetun neuvoston direktiivin 70/524/ETY 23 artiklan mukaisesti komissio pyysi pysyvän rehukomitean lausuntoa luonnoksesta komission asetukseksi, jolla perutaan kuuden edellä mainitun kokkidiostaattien ja muiden lääkkeenkaltaisten aineiden ryhmään kuuluvan lisäaineen hyväksyminen. Sillä perutaan myös flavofosfolipoliantibiootin käyttö eläinryhmän "turkiseläimet, kaniineita lukuun ottamatta" osalta ja korvataan saman antibiootin osalta eläinryhmä "muu siipikarja, ankkoja, hanhia, kyyhkysiä lukuun ottamatta" eläinryhmällä "broilerit".Koska pysyvä rehukomitea ei antanut lausuntoaan 9. heinäkuuta 2001, komission on edellä mainitun artiklan mukaisesti tehtävä neuvostolle ehdotus toteutettavista toimenpiteistä. Neuvostolla on kolme kuukautta aikaa tehdä päätös. Jos neuvosto ei ole päättänyt toimenpiteistä tässä määräajassa, komissio tekee päätöksen, jollei neuvosto ole yksinkertaisella enemmistöllä hylännyt mainittuja toimenpiteitä.Ehdotuksella ei ole taloudellisia vaikutuksia Euroopan yhteisön talousarvioon.Ehdotus perustuu yhteisön yksinomaiseen toimivaltaan.Ehdotus: neuvoston asetus rehujen lisäaineista annetun neuvoston direktiivin 70/524/ETY muuttamisesta eräiden lisäaineiden hyväksymisen peruuttamisen osalta (ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY [3], sellaisena kuin se on viimeksi muutettuna neuvoston direktiivillä 1999/20/EY [4], ja erityisesti sen 9 g artiklan 4 kohdan,[3]  EYVL L 270, 14.12.1970, s. 1.[4]  EYVL L 80, 25.3.1999, s. 20.ottaa huomioon komission ehdotuksen [5],[5]  EYVL C [...], [...], s. [...].sekä katsoo seuraavaa:(1) Kuten direktiivin 70/524/ETY 9 g artiklan 1 kohdassa säädetään, antibiootit ja kokkidiostaatit, jotka on merkitty kyseisen direktiivin liitteeseen I ennen 1 päivää tammikuuta 1988, hyväksyttiin väliaikaisesti 1 päivästä huhtikuuta 1998 alkaen ja siirrettiin liitteessä B olevaan I lukuun niiden uudelleenarvioimiseksi lisäaineina, joiden hyväksymiseen vaaditaan liikkeelle laskemisesta vastaavaa henkilöä.(2) Edellä mainittujen lisäaineiden osalta täytyi toimittaa uudet hyväksymishakemukset. Lisäksi direktiivin 70/524/ETY 9 g artiklan 4 kohdan mukaan kyseisen direktiivin 4 artiklassa edellytetyt hakemusasiakirjat oli toimitettava uudelleenarviointia varten viimeistään 30 päivänä syyskuuta 2000.(3) Hakemusasiakirjat toimitettiin ennen 1 päivää lokakuuta 2000 kokkidiostaattien metiklorpindolin, metiklorpindolin/metyylibentsokvatin, amproliumin, amproliumin/etopabaatin, dimetridatsolin ja nikarbatsiinin sekä flavofosfolipoliantibiootin osalta.(4) Jäsenvaltiot tarkistivat direktiivin 70/524/ETY 4 artiklan 4 kohdan mukaisesti 60 päivän kuluessa siitä päivästä, jona hakemusasiakirjat oli lähetetty niille, että hakemusasiakirjat on laadittu eläinten rehuissa käytettävien lisäaineiden arvioinnin suuntaviivoista 16 päivänä helmikuuta 1987 annetun direktiivin 87/153/ETY [6], sellaisena kuin se on viimeksi muutettuna komission direktiivillä 95/11/EY [7], mukaisesti.[6]  EYVL L 64, 7.3.1987, s. 19.[7]  EYVL L 106, 11.5.1995, s. 23.(5) Pysyvän rehukomitean kuulemisen jälkeen ja direktiivin 70/524/ETY 4 artiklan 5 kohdan mukaisesti komissio ilmoitti edellä mainittuja kokkidiostaatteja koskevaa hyväksymistä hakeneille tahoille, että hakemusasiakirjan esittämistä koskevia hallinnollisia sääntöjä ei ollut noudatettu, koska asiakirjoista puuttui tietoja aina aineen nimestä tärkeisiin toksikologisiin seikkoihin.(6) Pysyvän rehukomitean kuulemisen jälkeen ja direktiivin 70/524/ETY 4 artiklan 5 kohdan mukaisesti komissio ilmoitti samaten edellä mainittua antibioottia koskevaa hyväksymistä hakeneelle taholle, että hakemusasiakirjan esittämistä koskevia hallinnollisia sääntöjä ei ollut noudatettu tiettyjen eläinryhmien osalta, koska näiden ryhmien osalta puuttui tehokkuutta koskevia tietoja ja sietokykytestejä koskevia tietoja.(7) Sen varmistamiseksi, että tarvittavien tietojen toimittamisessa esiintyneet puutteet eivät johtuneet odottamattomista tietojen toimitukseen liittyvistä syistä, edellä mainituille hakijoille myönnettiin kolme viikkoa lisäaikaa puuttuvien tietojen toimittamiseksi.(8) Useista aineista toimitettiin täydentäviä tietoja, mutta ne eivät riittäneet täyttämään direktiivin 87/153/ETY vaatimuksia; joistakin aineista komissio ei saanut mitään täydentäviä tietoja annetun lisäajan kuluessa.(9) Koska direktiivin 70/524/ETY vaatimuksia ei ollut täytetty edellä mainittujen kokkidiostaattien osalta, näitä lisäaineita koskeva hyväksyminen olisi peruutettava ja niitä koskevat merkinnät poistettava direktiivin liitteessä B olevasta I luvusta.(10) Koska direktiivin 70/524/ETY vaatimuksia ei ollut täytetty flavofosfolipoliantibiootin osalta tietyissä eläinryhmissä, tätä antibioottia koskevaa merkintää olisi muutettava direktiivin liitteessä B olevassa I luvussa.(11) On asianmukaista sallia rajoitettu ajanjakso, jonka kuluessa nykyiset tämän asetuksen soveltamisalaan kuuluvien kokkidiostaattien ja antibiootin varastot voidaan käyttää.(12) Koska pysyvältä rehukomitealta ei ole saatu lausuntoa, komissio ei ole voinut antaa suunnittelemiaan säännöksiä direktiivin 70/524/ETY 23 artiklassa säädetyn menettelyn mukaisesti,ON ANTANUT TÄMÄN ASETUKSEN:1 artiklaMuutetaan direktiivin 70/524/ETY liitteessä B oleva I luku seuraavasti:(1) Poistetaan seuraavat kokkidiostaattien ja muiden lääkkeenkaltaisten aineiden ryhmään kuuluvat aineet:- metiklorpindoli- metiklorpindoli/metyylibentsokvatti- amproliumi- amproliumi/etopabaatti- dimetridatsoli- nikarbatsiini.(2) Muutetaan flavofosfolipolia koskeva merkintä seuraavasti:(a) poistetaan eläinryhmä "turkiseläimet, kaniineita lukuun ottamatta"(b) korvataan eläinryhmä "muu siipikarja, ankkoja, hanhia, kyyhkysiä lukuun ottamatta" eläinryhmällä "broilerit".2 artiklaTämä asetus tulee voimaan kuusi kuukautta sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Neuvoston puolestaPuhemies